بۇ يىلنىڭ ئالدىنقى يېرىمىدا، قۇمۇل شەھىرى كۈتۈۋالغان ساياھەتچى 2 مىليون 726 مىڭ 700 ئادەم قېتىمغا يىتىپ، بۇلتۇرقىدىن %20.22 ئېشىپ، ساياھەتچىلىك كىرىمى 841 مىليون يۈەنگە يەتتى. قۇمۇل شەھىرى يەنە «ساياھەت بىلەن شەخسىي زاكاز» ئۆزئارا بىرلەشتۈرۈلگەن شەكىل ئارقىلىق ساياھەت نۇقتىلىرىنى شەھەر، يېزىلاردىن ئاستا- ئاستا ئادەمسىز چۆل- جەزىرىلەرگىچە كېڭەيتتى. قۇمۇل «لېداۋ» ساياھەت مەدەنىيەت ئېكسپېدىتسىيە شىركىتى ئاساسلىقى ئىچكىرىدىكى ئوتتۇرا، يۇقىرى دەرىجىلىك ساياھەتچىلەرنى شەخسىي زاكاز مۇلازىمىتى بىلەن تەمىنلىدى. شىركەتنىڭ مەسئۇلى جاڭ شۆلى مۇنداق دېدى: بىز ساياھەتچىلەر ئۈچۈن ساياھەت لىنىيەسى لايىھەلەپ، ئۇلارنى ھەتتا كەسپىي فوتوگرافلار مەخسۇس مۇساپىلىك سۈرەتكە تارتىش قاتارلىق مۇلازىمەتلەر بىلەن تەمىنلىدۇق. بۇ ساياھەتچىلەر قايتقاندىن كېيىن ئۈندىدار دوستلار چەمبىرىكىدە قۇمۇل ساياھەتچىلىكى ۋە شىنجاڭ ساياھەتچىلىكىنى زور كۈچ بىلەن تونۇشتۇردى. بىزمۇ بۇنىڭدىن نۇرغۇن نەپكە ئېرىشتۇق.
LOC: قۇمۇل